کرن پورہ

کرن پورہ سندھ وادی دی تہذیب دا ہک ٹھیڑھ ہے۔ راجستھان دے ضلع ہنومان ڳڑھ وچ واقع ایں آثار قدیمہ دے ٹھیڑھ کنوں سندھ وادی دی تہذیب دے اہم ثبوت ملئے ہن۔ کھاٹیاں نال ہڑپہ جُڳ دے مٹی دے برتن، پک مٹی دیاں چیزاں تے ہڑپہ دے اڳاترے تے ڈھلئے جُڳ دے مٹی دیاں سلھاں دے مکاناں دیاں باقیات وی ملیاں ہن۔ 

لبھتاں
وݨج وپار دا ڳڑھ: لاجورد، تانبا تے تانبے دے شیشے جہیں نایاب چیزاں دی موجودگی کنوں پتہ لڳدے جو کرن پورہ ہک وݙا تجارتی مرکز ہا جیندا ڳانڈھا افغانستان تک ہا۔
گینڈے کی موجودگی: گینڈے دیاں ہݙیاں دا لبھݨ ہڑپہ جُڳ وچ ایں خطے وچ ہک مختلف ماحول دی نشابری کریندا ہے
ساندھوڑاندھ لبھتاں کنوں پتہ لڳدا ہے جو ایں ٹھیڑھ تے 2800 قبل مسیح کنوں مستقل تے لمبے عرصے تک وسندی دی تاریخ ہے۔